b'\n_START_ARTICLE_\nBell P-39 Airacobra\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je bil prvi lovec s sredinskim motorjem, to je motorjem, ki se nahaja za pilotom. Zasnovano je bilo za naloge nizko lete\xc4\x8dega lovca z mo\xc5\xbenostjo uporabe kot juri\xc5\xa1nega letala. Visok obris letala je slabil njegovo okretnost v zraku, je pa omogo\xc4\x8dal pilotu dober pregled nad boji\xc5\xa1\xc4\x8dem. Iz tega razloga so letalo tudi opremili z motorjem, ki je najbolje deloval v ni\xc5\xbejih zra\xc4\x8dnih plasteh. Letalo je bilo opremljeno s trikolesnim podvozjem, ki je zahtevalo druga\xc4\x8den na\xc4\x8din pristajanja kot klasi\xc4\x8dno podvozje. Letalo namre\xc4\x8d ni \xc2\xbbsedlo\xc2\xab\xc2\xa0na rep, temve\xc4\x8d na prednje kolo, ki se je nahajalo v nosu letala. Bilo je, poleg npr. P-38, P-40 in P-51, eno redkih ameri\xc5\xa1kih letal med 2. SV, ki so uporabljala enak, Allisonov V-12 teko\xc4\x8dinsko hlajen motor.\n_START_SECTION_\nUspehi letala\n_START_PARAGRAPH_\nLetalo je doseglo velike uspehe le v enotah Rde\xc4\x8de armade, kjer so 5.000 letal, ki so jih dobili kot voja\xc5\xa1ko pomo\xc4\x8d od ZDA. S pridom so ga uporabili kot letalo za podporo enotam na tleh ter nizko lete\xc4\x8de lovsko prestrezni\xc5\xa1ko letalo. Kljub 37-mm topu, ga Sovjeti niso uporabljali proti nem\xc5\xa1kim tankom. Letalo je v ameri\xc5\xa1kih silah sodelovalo v bojih na Novi Gvineji ter v Sredozemlju, v enotah RAF pa kot pomo\xc5\xbeno letalo v Bitki za Britanijo.'